En la conjuntura econòmica actual i la futura prevista de restricció del crèdit, el Govern té la voluntat de facilitar el finançament de les necessitats de circulant de les empreses catalanes, sobretot de les petites empreses.
Amb aquesta finalitat, el Departament d'Empresa i Ocupació, amb la col·laboració de l'Agència de Suport a l'Empresa Catalana, ACC1Ó, ha implementat aquesta línia d'ajuts en forma de garantia per al finançament de les necessitats de circulant d'empreses amb projectes d'innovació i internacionalització.
L'addenda d'1 de febrer de 2012 al Conveni de 17 de juny de 2011 té per objecte que el fons de garantia pugi donar cobertura a una línia de préstecs, per un import de 214 milions d'euros, aportats i formalitzats directament per l'Institut Català de Finances, en què el Departament d'Empresa i Ocupació assumirà el 70% de l'import fallit del principal del préstec, fins a un màxim de 150 milions d'euros.
Vista la Llei 1/2012, del 22 de febrer, de pressupostos de la Generalitat de Catalunya per al 2012 (DOGC núm. 6075, de 27.2.2012);
Atès aquest interès, vist l'informe de l'Assessoria Jurídica, i de la Intervenció Delegada i, en virtut de les facultats que em són conferides d'acord amb l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Aprovar les bases reguladores que hauran de regir la convocatòria per a l'any 2012 de la línia d'ajuts en forma de garantia per al finançament de circulant per a empreses que realitzin projectes d'innovació i internacionalització, les quals figuren a l'annex d'aquesta disposició.
Convocatòria i aplicació pressupostària
2.1 Obrir la convocatòria per a l'any 2012 de la línia d'ajuts en forma de garantia per al finançament de circulant per a empreses que realitzin projectes d'innovació i internacionalització.
2.2 L'import màxim per a l'any 2012 és de 5.000.000 d'euros amb càrrec a la partida pressupostària IU09 D/841000100/6220/0000.
Aquest import està destinat a cobrir el risc de les operacions fallides.
A aquestes bases els són aplicables el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002; la Llei 38/2003, de 17 de novembre, general de subvencions (BOE núm. 276, de 18.11.2003), i el Reglament que la desenvolupa, aprovat pel Reial decret 887/2006, de 21 de juliol, (BOE núm. 176, de 25.7.2006).
D'acord amb l'article 42 de la Llei 1/2012, del 22 de febrer, de pressupostos de la Generalitat de Catalunya per al 2012, s'autoritza a l'Institut Català de Finances (en endavant ICF) a prestar avals per un import màxim de 300.000.000 euros per promoure l'activitat empresarial i l'ocupació, dels quals 150.000.000 euros seran destinats a la línia d'ajuts que conté aquesta Ordre.
Termini, forma i lloc de presentació de sol·licituds
5.1 El termini de presentació de sol·licituds s'iniciarà a partir de l'endemà de la publicació d'aquesta Ordre al DOGC i restarà obert fins al 31 de desembre de 2012 o fins a l'exhauriment del pressupost per a aquests conceptes.
5.2 Les sol·licituds s'han de formalitzar en l'imprès normalitzat que es pot obtenir en la pàgina web d'ACC1Ó [URL].
Els impresos també es poden obtenir en format de paper a la seu d'ACC1Ó (pg. de Gràcia, 129, 08008 Barcelona) i a les seves delegacions.
5.3 Les sol·licituds s'han de presentar a l'ICF (Gran Via de les Corts Catalanes, 635, 08010 Barcelona), juntament amb la documentació que preveu la base 5 de l'annex, així com la documentació específica requerida per l'ICF.
L'òrgan competent per a la tramitació, la resolució, el termini per a la conclusió del procediment, el mitjà de notificació i el règim de recursos els regula la base 8.
ACC1Ó durà a terme un estudi d'impacte sobre els resultats derivats dels ajuts que regula aquesta Ordre i d'acord amb els objectius previstos.
Bases reguladores per a la concessió de la línia d'ajuts en forma de garantia per al finançament de circulant per a empreses que realitzin projectes d'innovació i internacionalització
L'objecte d'aquestes bases és regular la concessió d'ajuts en forma de garantia per al finançament de circulant per a empreses que realitzin projectes d'innovació i internacionalització.
2.1 Poden ser beneficiàries d'aquesta línia d'ajuts les empreses amb seu social o seu operativa a Catalunya.
2.2 Atès que aquesta línia d'ajuts es regeix pel Reglament (CE) núm. 1998/2006 de la Comissió, de 15 de desembre, relatiu a l'aplicació dels articles 87 i 88 del Tractat als ajuts de minimis (DOUE L 379/5 de 28.12.2006), no en poden ser beneficiàries les empreses dels sectors de la pesca i l'aqüicultura regulats pel Reglament (CE) núm. 875/2007 del Consell, ni les de producció primària dels productes agrícoles que figuren a la llista de l'annex I del Tractat constitutiu de la Unió Europea, i tampoc les empreses actives en el sector del carbó ni les empreses que rebin ajudes per a l'adquisició de vehicles de transport de mercaderies per carretera quan realitzin per compte d'altri operacions de transport de mercaderies per carretera.
2.3 Amb caràcter general, els beneficiaris han de complir els requisits següents:
a) En el cas d'entitats amb 50 treballadors o més, complir l'obligació que estableix l'article 38.1 de la Llei 13/1982, de 7 d'abril, d'integració social dels minusvàlids, i la disposició transitòria del Decret del Govern de la Generalitat 238/1987, de 20 de juliol, de donar ocupació almenys a un 2% de treballadors amb disminució sobre el nombre total de treballadors de l'entitat, o bé aplicar les mesures alternatives d'acord amb el Reial decret 364/2005, de 8 d'abril (BOE núm. 94, de 20.4.2005); el Reial decret 290/2004, de 20 de febrer, pel qual es regulen els enclavaments laborals (BOE núm. 45, de 21.2.2004), i el Decret 246/2000, de 24 de juliol (DOGC núm. 3196, de 2.8.2000).
b) Estar al corrent de compliment de les obligacions tributàries davant de l'Estat i la Generalitat de Catalunya, així com les obligacions davant la Seguretat Social, i no tenir deutes amb ACC1Ó ni amb les seves empreses participades.
c) Complir els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
d) No trobar-se en cap de les circumstàncies que preveu l'article 13 de la Llei 38/2003, de 17 de novembre, general de subvencions.
e) No haver estat sancionades durant l'any anterior a aquesta convocatòria, en resolució ferma, per la comissió d'infracció greu en matèria d'integració laboral de disminuïts o molt greu en matèria de relacions laborals o en matèria de seguretat i salut en el treball, de conformitat amb el Text refós de la Llei sobre infraccions i sancions de l'ordre social, aprovat per Reial decret legislatiu 5/2000, de 4 d'agost.
f) Les empreses amb una plantilla igual o superior a 25 treballadors tenen l'obligació, d'acord amb els agents socials, d'indicar els mitjans que utilitzen per prevenir i detectar casos d'assetjament sexual i d'assetjament per raó de sexe i intervenir-hi en els seus centres de treball, d'acord amb la modificació del Text refós de la Llei de finances públiques de Catalunya feta per la Llei 5/2008, de 24 d'abril, de dret de les dones a eradicar la violència masclista.
g) Disposar d'un sistema d'organització i de gestió de la prevenció, d'acord amb la Llei 31/1995, de prevenció de riscos laborals; el Reial decret 39/1997, d'1 de gener, pel qual s'aprova el Reglament dels serveis de prevenció, així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals.
El compliment d'aquests requisits s'ha d'acreditar mitjançant la signatura de la declaració responsable que inclou l'imprès de sol·licitud de l'ajut.
El fet de presentar aquesta declaració responsable faculta l'òrgan competent de l'Administració per fer en qualsevol moment, telemàticament o per altres mitjans, les comprovacions per mostratge o exhaustives necessàries per verificar la conformitat de les dades d'aquestes declaracions.
El Departament d'Empresa i Ocupació respon del 70% del principal pendent de cada préstec formalitzat a través de l'ICF, d'acord amb la corresponent addenda al conveni per constituir un fons de provisions amb càrrec al pressupost del Departament d'Empresa i Ocupació.
Prèviament a la formalització del préstec per part de l'ICF, ACC1Ó haurà d'haver emès una resolució respecte l'elegibilitat del projecte.
Les condicions dels préstecs són:
a) Tipus d'interès: el tipus d'interès serà l'euribor més un diferencial de 5 punts percentuals.
b) Import: l'import del préstec serà mínim de 100.000 euros i màxim de 600.000 euros, d'acord amb el que estipuli cada certificat d'elegibilitat.
En casos excepcionals fruit de la situació específica de l'empresa i a proposta de l'ICF, l'import màxim de préstec podria assolir el 1.000.000 d'euros.
c) Termini: el termini màxim del préstec és de 3 anys.
d) Carència d'amortització: 1 any, inclòs en el termini.
e) Desemborsament: el préstec es disposarà íntegrament en el moment de la signatura.
f) Garanties: les que l'ICF consideri adients i suficients.
Addicionalment, totes les operacions formalitzades tindran l'aval de l'ICF, pel 70% del risc viu de cada operació.
g) Comissions: les operacions tindran una comissió d'obertura del 0,75% de l'import del préstec formalitzat.
L'aval del 70% del préstec comporta la concessió d'un ajut que es calcularà conforme al Reglament (CE) núm. 1998/2006 de la Comissió, de 15 de desembre de 2006, relatiu a l'aplicació dels articles 87 i 88 del Tractat als ajuts de minimis (DOUE L379/5 de 28.12.2006).
Es consideren elegibles les despeses de circulant d'empreses amb activitat d'innovació, industrialització i internacionalització i viabilitat empresarial.
5.1 A la sol·licitud, que serà presentada a l'ICF conjuntament amb la sol·licitud del préstec a l'ICF, s'hi adjuntarà la documentació següent:
a) Document acreditatiu de poders per actuar com a representant legal de l'empresa, en el cas que aquest no estigui inscrit al Registre Mercantil.
b) Si n'hi ha, detall dels altres ajuts rebuts i/o sol·licitats per a les mateixes despeses elegibles, procedents de qualsevol de les administracions o entitats públiques o privades, nacionals o internacionals, amb especificació de la quantia, la data d'atorgament i l'ens atorgant.
c) Si n'hi ha, detall dels ajuts de minimis rebuts en els dos exercicis fiscals anteriors i en l'exercici fiscal en curs, amb especificació de la quantia, la data d'atorgament i l'ens atorgant.
5.2 En el cas que algun d'aquests documents ja s'hagi presentat en convocatòries anteriors d'ACC1Ó, no caldrà presentar-lo en aquesta convocatòria, sempre que el sol·licitant presenti una declaració en la qual s'hi especifiquin aquests documents, la data en què es van presentar al ACC1Ó i es faci constar que continuen sent vigents.
—6 Esmenes i millora de les sol·licituds
Un cop examinades la sol·licitud i la documentació presentada, si aquestes no reuneixen els requisits establerts en els apartats anteriors, es requerirà l'entitat sol·licitant perquè, en un termini de 10 dies hàbils, esmeni el defecte o adjunti els documents preceptius, amb indicació que, si no ho fa, es considerarà que desisteix de la seva sol·licitud, prèvia resolució, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Aquest requeriment es farà, amb el consentiment previ del sol·licitant, mitjançant l'enviament d'un correu electrònic a l'adreça que el sol·licitant hagi donat, a aquests efectes, dins de l'imprès de sol·licitud de l'ajut, i la seva notificació s'entendrà duta a terme, a tots els efectes legals, en el moment en que es produeixi l'accés del sol·licitant al seu contingut.
En el supòsit que no es compleixin les condicions i requisits tècnics que regulen els articles 43, 56 i 57 de la Llei 26/2010, de 3 d'agost, el mitjà de notificació per correu electrònic serà complementari a la realització de notificació d'acord amb el que disposa l'article 59 de la Llei 30/1992, de 26 de novembre.
El procediment de concessió és el de concurrència no competitiva i les sol·licituds es resoldran per ordre d'entrada dels expedients en el registre i fins a l'exhauriment del pressupost.
—8 Valoració, tramitació i resolució de les sol·licituds
8.1 En primer lloc, l'ICF estudiarà la sol·licitud de finançament, establirà les condicions financeres de l'operació (import, termini i garanties), analitzarà la viabilitat econòmica de l'operació i en dictaminarà l'aprovació o denegació d'acord amb els seus criteris.
8.2 En cas que l'ICF emeti dictamen favorable sobre la concessió de l'ajut, ho comunicarà a ACC1Ó, i hi adjuntarà la sol·licitud presentada per l'empresa, per tal que el conseller delegat d'ACC1Ó, o qui per delegació correspongui, resolgui sobre la concessió de l'ajut, amb indicació de la quantia del préstec i la garantia aprovats, la quantia de l'ajut equivalent, i les condicions i els terminis per a la realització de l'actuació objecte de la línia d'ajuts.
La resolució es notificarà a l'ICF i als beneficiaris, previ el seu consentiment, mitjançant l'enviament d'un correu electrònic a l'adreça que el sol·licitant hagi donat a aquests efectes dins de l'imprès de sol·licitud, i aquesta notificació s'entendrà realitzada a tots els efectes legals en el moment en què es produeixi l'accés del sol·licitant al seu contingut.
En el supòsit que no es compleixin les condicions i requisits tècnics que regulen els articles 43,56 i 57 de la Llei 26/2010, de 3 d'agost, el mitjà de notificació per correu electrònic serà complementari a la realització de notificació d'acord amb el que disposa l'article 59 de la Llei 30/1992, de 26 de novembre.
En tot cas la notificació també es podrà efectuar mitjançant correu certificat amb justificant de recepció.
8.3 En cas que l'ICF emeti dictamen desfavorable sobre la concessió de l'ajut, ho comunicarà a ACC1Ó, i hi adjuntarà la sol·licitud presentada per l'empresa, per tal que el conseller delegat d'ACC1Ó, o qui per delegació correspongui, resolgui sobre la denegació de l'ajut.
Aquesta resolució s'ha de notificar a l'empresa interessada d'acord amb el procediment que indica la base 8.2.
8.4 El termini màxim per emetre resolució i notificar-la és de sis mesos a partir de la data de presentació de la sol·licitud.
Un cop transcorregut aquest termini, si no s'ha produït la notificació esmentada s'entendrà que la sol·licitud és desestimada per silenci administratiu, d'acord amb el que estableix l'article 54.2 e) de la Llei 26/2010, de 3 d'agost.
8.5 Contra la resolució que dicti el/la conseller/a delegat/ada d'ACC1Ó, o qui per delegació correspongui, que exhaureix la via administrativa, es podrà interposar recurs davant l'ordre jurisdiccional contenciós administratiu en el termini de dos mesos a comptar de l'endemà de la notificació, sense perjudici que potestativament es vulgui interposar recurs de reposició en el termini d'un mes a comptar de l'endemà de la notificació.
Existeix la possibilitat de modificació de la resolució de concessió en el cas d'alteració de les condicions o de l'obtenció concurrent d'altres ajuts.
Per causes degudament justificades i prèvia sol·licitud de l'interessat, hi ha la possibilitat de modificar resolució de concessió, sempre que no en resulti afectada l'essència, en el cas d'alteració de les condicions que sobrevinguin en el projecte finançat i que siguin justificades abastament pels interessats abans del termini d'execució del projecte.
—10 Obligacions dels beneficiaris
Els beneficiaris de les subvencions regulades en aquestes bases resten sotmesos a les obligacions següents:
a) Complir l'objectiu, executar el projecte, realitzar l'activitat o adoptar el comportament que fonamenta la concessió de la subvenció i acreditar-ho davant d'ACC1Ó.
b) Sotmetre's a les actuacions de comprovació que corresponguin a ACC1Ó i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, i aportar tota la informació que li sigui requerida en l'exercici de les actuacions anteriors.
c) Comunicar a ACC1Ó l'obtenció d'altres subvencions, ajuts, ingressos o recursos, per a la mateixa finalitat i/o despeses subvencionables, procedents de qualsevol de les administracions o entitats públiques o privades, nacionals o internacionals.
d) Comunicar a ACC1Ó les alteracions de les condicions per les quals es va atorgar la subvenció.
e) Disposar dels llibres comptables, registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com els estats comptables i registres específics que siguin exigits per les bases reguladores de les subvencions, amb la finalitat de garantir l'adequat exercici de les facultats de comprovació i control.
f) Conservar els documents justificatius de l'aplicació dels fons rebuts, inclosos els documents electrònics, en tant que puguin ser objecte de les actuacions de comprovació i control, durant 10 anys, per tal de complir la normativa comunitària.
g) Reintegrar els fons percebuts en els supòsits que preveu punt 13 de l'annex d'aquesta Resolució.
ACC1Ó pot sol·licitar al beneficiari de la línia d'ajuts la justificació de l'aplicació dels fons i l'ajut percebut, d'acord amb el que estableixen els articles 30 i 31 de la Llei 38/2003, de 17 de novembre, general de subvencions.
12.1 ACC1Ó pot efectuar el seguiment de cada projecte finançat.
12.2 ACC1Ó pot realitzar les actuacions de seguiment i de control necessàries per garantir que els beneficiaris donen una destinació correcta al finançament obtingut i per determinar el compliment de les condicions i els requisits que van donar lloc a l'atorgament, així com de les obligacions establertes.
Els beneficiaris de l'ajut resten obligats a facilitar tota la informació que els sigui requerida per la Intervenció General de la Generalitat de Catalunya, la Sindicatura de Comptes o altres òrgans competents.
12.3 Els beneficiaris estan sotmesos als controls financers que corresponguin, d'acord amb el que estableixen els articles 45 i 46 de la Llei 38/2003, de 17 de novembre, general de subvencions, sobre tramitació, justificació i control de subvencions, i l'article 95 del Text refós de la Llei de fiances públiques de Catalunya.
—13 Causes de revocació i procediment
13.1 Són causes de revocació de l'ajut les que estableixen els articles 99 i 100 del Text refós de la Llei de finances públiques de Catalunya, i l'article 37 de la Llei 38/2003, de 17 de novembre, general de subvencions, i es procedirà a fer la revocació total o parcial de l'ajut i, si escau, al reintegrament de l'ajut percebut indegudament amb els interessos de demora que corresponguin,
13.2 Si, com a conseqüència de qualsevol de les actuacions de comprovació i de control, es constata que s'ha produït alguna de les causes de revocació esmentades anteriorment, s'iniciarà la tramitació del corresponent procediment de revocació, d'acord amb el que estableixen els articles 98 i 100 del Text refós de la Llei de finances públiques de Catalunya, el qual ha de concloure en el termini de 6 mesos des de la data en què s'hagi notificat la resolució d'inici d'expedient.
Es notificarà a l'interessat la resolució esmentada, per tal que formuli les al·legacions que consideri necessàries per tal de defensar-se, així com perquè pugui presentar mitjans de prova.
A la vista de les actuacions realitzades, i amb l'audiència prèvia de les persones interessades, el/la conseller/a delegat/ada d'ACC1Ó, o bé qui per delegació correspongui, emetrà la resolució corresponent, que es notificarà a l'entitat interessada mitjançant el mateix procediment que s'ha indicat en la base 10.2 d'aquest annex per a la resolució inicial de la sol·licitud.
13.3 D'acord amb l'article 104 del Text refós de la Llei de finances públiques de Catalunya, la resolució de el/la conseller/a delegat/ada d'ACC1Ó, o bé qui per delegació correspongui, exhaureix la via administrativa i es podrà impugnar davant l'ordre jurisdiccional contenciós administratiu en el termini de dos mesos a comptar de l'endemà de la seva notificació, sense perjudici que potestativament es vulgui interposar recurs de reposició en el termini d'un mes a comptar de l'endemà de la notificació.
D'acord amb l'article 18 de la Llei 38/2003, de 17 de novembre, general de subvencions, i atès el que disposa l'article 94.6 del Text refós de la Llei de finances públiques de Catalunya, es donarà publicitat dels atorgaments d'aquestes subvencions mitjançant la publicació en el Diari Oficial de la Generalitat de Catalunya i, a més, podran ser consultats a la pàgina web d'ACC1Ó [URL], amb indicació de la convocatòria, el programa i el crèdit pressupostari al qual s'han imputat, el beneficiari, la quantitat concedida i la finalitat o finalitats de la subvenció.
A aquestes subvencions els serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, així com el que estableixen els articles 101 i següents del Text refós de la Llei de finances públiques de Catalunya en tot el que no s'hi oposin.
—17 Comunicació a la Comissió Europea
Aquesta Ordre d'ajuts es regeix pel Reglament (CE) núm. 1998/2006, de 15 de desembre de 2006, relatiu a l'aplicació dels articles 87 i 88 del Tractat als ajuts de minimis (DOUE L 379, de 28.12.2006) (règim de minimis).
L'ajuda total de minimis concedida a una empresa determinada no serà superior a 200.000 euros durant qualsevol període de tres exercicis fiscals.
En el cas d'empreses que del sector del transport per carretera l'ajut total de minimis no serà superior a 100.000 euros durant qualsevol període de tres exercicis fiscals.
Aquestes quantitats estan expressades en termes bruts, és a dir, abans de qualsevol deducció en concepte de fiscalitat.
Sobre la base del que estableix el Reglament de minimis de la Comissió Europea, aquests ajuts no es poden acumular amb cap altre ajut estatal corresponent a les mateixes despeses elegibles si aquesta acumulació dóna lloc a una intensitat d'ajut superior a l'establerta per les circumstàncies concretes de cada cas en un reglament d'exempció per categories o en una decisió adoptada per la Comissió.